ค้งแรกที่หยดก็อื้อแต่พอเอียงข้างให้ยาละลายขี้หูไหลออกมาก็หายอื้อแล้วคะ​ แต่ครั้งที่2ได้หยอดอีกครั้งหูก็อื้ออีก​ อื้อตั้งนานแล้วตั้งแต่23.00จนถึงตอนนี่​ยังไม่หายเลยค่ะ​ เป็นเพราะอะไรหรอคะ ควรทำไงดีคะ
สวัสดีค่ะ อาการหูอื้อ (tinnitus) หมายถึง การได้ยินลดลง หรือรู้สึกเหมือนมีอะไรอุดหูอยู่ หรือรู้สึกมีเสียงดังในหูสาเหตุของอาการหูอื้อมีมากมาย ได้แก่- มีขี้หูมากเกินไป สิ่งแปลกปลอมหรือแมลงเข้าหู- เกิดจากเป็นหวัด มีโรคภูมิแพ้ มีหูชั้นกลางอักเสบ- จากการดื่มแอลกอฮอล์ กาแฟ- จากประสาทหูเสื่อม- จากการไปดำน้ำ หรือขึ้นเครื่องบิน- จากภาวะเครียด วิตกกังวล อารมณ์ซึมเศร้า หรือเกิดจากนอนไม่หลับ- การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิด เป็นต้นหากได้ยาหยอดหูเพื่อละลายขี้หู และมีขี้หูไหลออกมา แล้วอาการหูอื้อหายไป ก็น่าจะเกิดจากการมีขี้หูอุดตันได้ แต่เมื่อหยอดยาไปอีก กลับมีอาการหูอื้อ ก็อาจเกิดจากยาที่หยอดไปทำให้หูอื้อได้ คล้ายกับการที่น้ำเข้าหู ดังนั้น จึงไม่ควรหยอดยาไปอีก และสังเกตอาการต่อไปก่อน หากหูยังคงอื้อต่อเนื่องนาน 1-2 วัน ก็ควรกลับไปพบแพทย์อีกครั้งค่ะ ในเบื้องต้น ก็ไม่ควรใช้อะไรแคะรูหู และระวังอย่าให้น้ำเข้าหูเพิ่ม โดยอาจใช้สำลีอุดรูหูไว้ขณะอาบน้ำค่ะ